### Beslutninger

Fremsendes til [adresse] og Beskæftigelsesudvalget til behandling i henhold til beslutning i byrådets møde den 3. december 2025.

###

BESLUTNINGSFORSLAG FRA M, SF, [adresse], LA, VL OG ALT

Indledning

Med den planlagte lukning af Spor 7 i august 2025 står [adresse] til at miste et centralt lavtærskeltilbud i midtbyen, som i årevis har været et uundværligt holdepunkt for byens mest udsatte borgere.

Spor 7 havde årligt omkring 400 unikke brugere og et dagligt fremmøde på 30–50 personer.

Her kunne mennesker i hjemløshed, med misbrug eller psykiske udfordringer finde varme, mad, bad, tryghed og social støtte.

I budgetforliget for 2025 var intentionen at tænke nyt: at samle ressourcerne, styrke samarbejdet med civilsamfundet og skabe mere helhedsorienterede tilbud.

Det er vigtige ambitioner, som vi bakker op om. Men overgangen har vist sig vanskelig. Både brugere og sociale organisationer – herunder Kirkens Korshær – melder, at der i dag ikke er kapacitet til at rumme alle de borgere, der tidligere benyttede Spor 7.

Risikoen er, at nogle af de mest udsatte nu står uden reelt alternativ – og dermed overlades til gaden.

En storby som [adresse] kan ikke være bekendt at lade mennesker i akut social nød stå uden et sted at gå hen. Hvis vi vil lykkes med en ny social strategi, må vi samtidig sikre, at de tilbud, der allerede fungerer, ikke forsvinder, før der findes et reelt og bæredygtigt alternativ.

Beslutning

1. [adresse] beder Magistraten for Sociale Forhold og Beskæftigelse (MSB) om at fremlægge en plan for, hvordan lavtærskeltilbuddet Spor 7 kan bevares – eventuelt i en justeret form og/eller i samarbejde med civilsamfundsaktører.

2. MSB skal i arbejdet undersøge mulighederne for at videreføre Spor 7’s funktioner og fysiske rammer frem for at etablere et helt nyt tilbud.

3. MSB skal i den forbindelse inddrage civilsamfundet og relevante aktører som Kirkens Korshær, Blå Kors, [adresse] og andre sociale organisationer med henblik på at sikre både midlertidige og langsigtede løsninger.

4. Byrådet ønsker en statusredegørelse primo 2026, der dokumenterer, hvordan tidligere brugere af Spor 7 reelt er blevet hjulpet videre – eller fortsat har adgang til et tilsvarende tilbud.

5. Forslaget indarbejdes i arbejdet med den kommende socialstrategi, så målet om at tænke nyt og helhedsorienteret forenes med et klart ansvar for at bevare velfungerende lavtærskeltilbud i byen.

6. MSB skal i planlægningen tage højde for de nuværende udfordringer med lukkede tilbud i aftentimerne samt den geografiske afstand til midtbyen, så ingen borgere overlades til gaden i aften- og nattetimerne.

7. Byrådet ønsker en afklaring af, hvordan Blå Kors, Kirkens Korshær og andre aktører kan indgå i samarbejde med kommunen om en videreførelse af Spor 7’s opgaver, uden at civilsamfundet alene bærer ansvaret.

8. Byrådet ønsker, at der findes en akut midlertidig løsning i [adresse] midtby, så ingen borgere i akut social nød overlades til gaden i vinterhalvåret.

Følgende beslutnings forstiller:

Nadia Hansen, Moderaterne

Bettina Østergaard, Joakim Jørgensen, Socialistisk Folkeparti

Carlo Jepsen, Radikal Venstre

Brian Pedersen, Liberal Alliance

Lotte Holst, Esben Thygesen, Velfærdslisten

Adam Nørgaard, Alternativet

INDSTILLING FRA MAGISTRATSAFDELINGEN FOR SOCIALE FORHOLD OG BESKÆFTIGELSE

### Resume

Partierne har bedt om en plan for, hvordan Værestedet Spor 7 kan bevares – eventuelt i en justeret form og/eller i samarbejde med civilsamfundsaktører.

Der fremlægges tre alternative modeller, som er udarbejdet af Kirkens Korshær, med ændrede åbningstider og tilpasset bemanding.

Modellerne tager udgangspunkt i den nuværende placering af Spor 7 på [adresse] og i, at tilbuddet fortsat drives af Kirkens Korshær indenfor rammerne af en drifts-overenskomst.

Der anvises ikke finansiering, da midlerne fra det nuværende Spor 7 bl.a. anvendes til oprettelse af nyt aktivitetstilbud på Tre Ege for de borgere, der er indskrevet på tilbuddet samt udvidelse af åbningstiden på Værestedet i [adresse]. Sociale Forhold og Beskæftigelse har derfor ikke mulighed for at afholde merudgiften til et lavtærskeltilbud i [adresse] midtby indenfor den eksisterende ramme.

### Beslutningspunkter

Det indstilles:

At 1) Byrådet tager indstillingen til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 29-10-2025

Maja Berg: 33

Sagens behandling blev udsat i byrådets møde den 29. oktober 2025.

Udvalg: [adresse]

Dato: 12-11-2025

Maja Berg: 10

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 12. november 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 02-12-2025

Maja Berg: 6

Fremsendes til [adresse] med bemærkning, at Magistraten i mødet den 2. december 2025 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 19. november 2025.

Konservative Folkeparti, Radikale Venstre og Liberal Alliance tog forbehold.

Rådmand Rasmus Mathiesen var forhindret i at deltage i sagens behandling.

Udvalg: Social- og Beskæftigelsesudvalget

Dato: 10-12-2025

Maja Berg: 3

Udvalget ønskede sagen yderligere oplyst, hvorfor sagen udskydes til et ekstraordinært udvalgsmøde inden byrådsmødet den 17. december 2025.

Udvalg: Social- og Beskæftigelsesudvalget

Dato: 16-12-2025

Maja Berg: 3

Udvalget kunne enstemmigt tiltræde indstillingen i overensstemmelse med Magistratens anbefaling.

Udvalg: [adresse]

Dato: 17-12-2025

Maja Berg: 27

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 17. december 2025 har vedtaget et ændringsforslag til udvalgserklæringen fra [adresse] og Beskæftigelsesudvalget om en midlertidig forlængelse kun frem til sommeren 2026. Finansieringen anvises af Magistratsafdelingen for Sociale Forhold og Beskæftigelse.